Skoolkinders maak gruvondsArgieffoto: Nico Strydom ŉ Groep skoolkinders het verlede week op ŉ gruvonds by ŉ snoepwinkel in die noorde van Durban afgekom en uit vrees hul onderwysers eers Maandag daarvan vertel. Kyle van Reenen, woordvoerder van Marshall Security, het gesê die kinders het ŉ plaaslike snoepwinkel, wat uit ŉ huis in Bhamolaan in Avoca bedryf word, gaan besoek om iets te koop. “Toe hulle daar aankom, het hulle op die erg ontbinde liggaam van die 58-jarige winkeleienaar in sy kombuis afgekom. Hulle het uit vrees eers Maandagoggend hul onderwysers daarvan vertel, waarna die plaaslike buurtwag, die polisie en veiligheidsmaatskappye ontbied is,” het Van Reenen gesê. Volgens inwoners is die man vir die laaste keer aan die einde van Julie gesien. Die oorsaak van die man se dood is nie bekend nie en sal deur ŉ nadoodse ondersoek bepaal word. Die polisie stel ondersoek in.